ໃນວັນທີ 22 ມິຖຸນາ 2022, ທີ່ກະຊວງແຜນການ ແລະ ການລົງທຶນ, ໄດ້ຈັດພິທີເຊັນສັນຍາບົດບັນທຶກວ່າດ້ວຍຄວາມເຂົ້າໃຈ (MOU) ເພື່ອສຶກສາຄວາມເປັນໄປໄດ້ໃນການພັດທະນາໂຄງການໄຟຟ້າໝູນວຽນລະຫວ່າງ ລັດຖະບານແຫ່ງ ສປປ ລາວ ແລະ ບໍລິສັດ PSG Corporation Public Company Limitad (PSGC)
ເປັນກຽດເຂົ້າຮ່ວມໃນພິທີເຊັນສັນຍາຄັ້ງນີ້ໂດຍທ່ານ ຄຳເຈນ ວົງໂພສີ ລັດຖະມົນຕີ ກະຊວງ ແຜນການ ແລະ ການລົງທຶນ, ທ່ານ ປອ ດາວວົງ ພອນແກ້ວ ລັດຖະມົນຕີ ກະຊວງ ພະລັງງານ ແລະ ບໍ່ແຮ່,ທ່ານ ນາງ ຄຳຈັນ ວົງແສນບູນ ຮອງລັດຖະມົນຕີ ກະຊວງແຜນການ ແລະ ການລົງທຶນ, ທ່ານ ປອ ສີນາວາ ສຸພານຸວົງ ຮອງລັດຖະມົນຕີ ກະຊວງ ພະລັງງານ ແລະ ບໍ່ແຮ່, ທ່ານ ກິ່ງມະໂນ ພົມມະຫາໄຊ ຮອງລັດຖະມົນຕີ, ຮອງຫົວໜ້າຫ້ອງວ່າການສຳນັກງານນາຍົກລັດຖະມົນຕີ, ເລຂາທ່ານນາຍົກລັດຖະມົນຕີ, ທ່ານ Van Hoang Dau ປະທານສະພາຜູ້ບໍລິຫານ ບໍລິສັດ PSG Corporation Public Company Limitad (PSGC), ທ່ານ David van Dau ຜູ້ອຳນວຍການ ບໍລິສັດ PSG Corporation Public Company Limitad (PSGC), ທ່ານ ສອນໄຊ ສີລາເພັດ ຜູ້ອຳນວຍການ ບໍລິສັດ ພີເອັສຈີຊີ ແລະ ຕາງໜ້າຈາກບໍລິສັດກໍ່ໄດ້ເຂົ້າຮ່ວມ, ໂດຍປະຕິບັດຕາມໃບມອບສິດຂອງທ່ານ ນາຍົກລັດຖະມົນຕີ ສະບັບເລກທີ 122/ນຍ, ລົງວັນທີ 22 ມິຖຸນາ 2022, ທີ່ມອບສິດໃຫ້ ກະຊວງແຜນການ ແລະ ການລົງທຶນ ເປັນຜູ້ເຊັນສັນຍາ, ຕາງໜ້າເຊັນໂດຍ ທ່ານ ນາງ ຄຳຈັນ ວົງແສນບູນ ຮອງລັດຖະມົນຕີ ກະຊວງແຜນການ ແລະ ການລົງທຶນ ແລະ ເຊັນເປັນພະຍານໂດຍທ່ານ ປອ ສີນາວາ ສຸພານຸວົງ ຮອງລັດຖະມົນຕີກະຊວງ ພະລັງງານ ແລະ ບໍ່ແຮ່, ຕາງໜ້າບໍລິສັດ ເຊັນທ່ານ Van Hoang Dau ປະທານສະພາຜູ້ບໍລິຫານ ບໍລິສັດ PSG Corporation Public Company Limitad (PSGC), ທ່ານ David van Dau ຜູ້ອຳນວຍການ ບໍລິສັດ PSG Corporation Public Company Limitad (PSGC), ທ່ານ ສອນໄຊ ສີລາເພັດ ຜູ້ອຳນວຍການ ບໍລິສັດ ພີເອັສຈີຊີ.